Murrashax Muuse Biixi oo khudbad dardaaran ah u jeediyey reer Abdaal, waxa uu yidhi, “Waxa ina soo haya dabayshii ololaha doorashada, haddaynu KULMIYE nahay waxaynu isku dardaaraynaa in aynu ku galno xamaasad nabadgalyo leh, innagu ma nihin dad shaki qaba oo ka baqaya cod iyo awood ay ku soo baxaan waraaqaha la tirinayo, sidaas darteed, dad badan oo laga yaabo inay xamaasad iyo xasarad kiciyaan weliba dhallinyarada waxaan uga digayaa innaga in aan la inna qasin oo aan dad cadhaysani inna jiidh-jiidhin oo aynu dulqaad ku galno xamaasadda ololaha waa arrinta koowaad, mar haddaynaan taa shaki ka qabin waxa la innaga rabaa dulqaad badan iyo xamaasadda oo aynu yarayno.
